বইতে মোদী বলেছেন, ‘সেদিন সকালে যখন গণনা চলছিল, আমি একদম একলা ছিলাম। টিভি দেখিনি। নির্বাচনের ধকলকে সামলাতে সেদিন সকাল থেকে নিজের ঘরে ধ্যান করছিলাম। দুপুর ১২টার আগে কারও সঙ্গে ফোনে কথাও বলিনি।' মোদী যোগ করেন, ‘আমার মনে আছে, প্রথম ফোন পেয়েছিলাম রাজনাথ সিংহের কাছ থেকে। তিনিই আমাকে ফলাফলের খবরাখবর দেন। তিনিই জানান, নির্বাচনের ভবিতব্য নিশ্চিত হয়ে গিয়েছে এবং আমরা নির্বাচন বিপুলভাবে জিতছি।'